Κίρφη

Η Κίρφη είναι βουνό στα όρια της Βοιωτίας και της Φωκίδας. Η ψηλότερη κορυφή του είναι η κορυφή Ξηροβούνι με υψόμετρο 1.560 μέτρα. Άλλες κορυφές είναι το Νεραϊδολάκκωμα με υψόμετρο 1.280 μέτρα, ο Κούτσουρας 892 μέτρα, το Κόχραν με υψόμετρο 852 μέτρα και ο Μαύρος Πυργος 632 μέτρα, βρίσκεται ανάμεσα στα όρη του Παρνασσού και του Ελικώνα και μπορεί να θεωρηθεί και τμήμα τους. Από τον Ελικώνα χωρίζεται από τον κάμπο του Διστόμου, ενώ από τον Παρνασσό από την κοιλάδα που σχηματίζει ο Πλείστος ποταμός. Η βορειοανατολική του πλευρά έχει πλούσια βλάστηση και τμήμα του καλύπτεται από έλατα. Η νοτιοδυτική του πλευρά όμως, προς την πλευρά του Κορινθιακού κόλπου έχει αρκετά φτωχή βλάστηση, που αποτελείται κυρίως από φρύγανα και θάμνους. Στις κορυφές της Κίρφης υπάρχουν κεραίες ραδιοτηλεοπτικών σταθμών. Το βουνό αναφέρεται από τον Στράβωνα στα γεωγραφικά ἡ Κίρφις ἐκ τοῦ νοτίου μέρους, ὄρος ἀπότομον, νάπην ἀπολιπὸν μεταξύ, δι´ ἧς Πλεῖστος διαρρεῖ ποταμός. ὑποπέπτωκε δὲ τῇ ὁ Κίρφει πόλις ἀρχαία Κίρρα  Στράβων, Γεωγραφικά, βιβλιό 9.3 

Παραπομπές

Κατηγορία:Βουνά της Βοιωτίας
Κατηγορία:Βουνά της Φωκίδας